Leger Uten Grenser, eller Medecins Sans Frontieres (MSF), er en nøytral og uavhengig medisinsk hjelpeorganisasjon som redder liv og lindrer nød. De hjelper mennesker som er rammet av krig, konflikt og katastrofer - uansett hvem, uansett hvor, uansett hvorfor. Organisasjonen ble grunnlagt i 1971 av en gruppe leger og journalister i Frankrike. Hensikten var å hjelpe kriserammede, og samtidig rapportere til omverdenen hva som foregår i forskjellige deler av verden.